ddrg/super_eurlex huggingface dataset:
C 229/6

KOMISIJAS LĒMUMS

(2021. gada 4. junijs)

par Natura 2000 logotipa licencēšanu

(2021/C 229/03)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Padomes Direktīvu 92/43/EEK (1992. gada 21. maijs) par dabisko dzīvotņu, savvaļas faunas un floras aizsardzību (1) un jo īpaši tās 17. panta 3. punktu,

ņemot vērā Komisijas 2001. gada 19. septembra Lēmumu (PV1536), ar ko ģenerāldirektoriem un dienestu vadītājiem piešķir pilnvaras lemt par nepieciešamību iesniegt pieteikumu tādu intelektuālā īpašuma tiesību aizsardzībai, kas izriet no to atbildības jomā esošajām darbībām vai programmām, par licenču izsniegšanu saistībā ar iepriekš minēto un par tiesību iegūšanu, nodošanu vai pārtraukšanu vai atteikšanos no tām un ģenerāldirektoriem — saistītās administratīvās izpildes pilnvaras,

tā kā:

(1) Līguma 191. pantā ir noteikts, ka Savienības vides politika palīdz sasniegt mērķi saglabāt, aizsargāt un uzlabot vides kvalitāti, kas ietver dabisko dzīvotņu un savvaļas faunas un floras saglabāšanu.

(2) Direktīvas 92/43/EEK mērķis ir veicināt bioloģiskās daudzveidības saglabāšanu, veicot Savienības līmeņa pasākumus, ar kuriem saglabā un atjauno apdraudētās dzīvotnes un sugas. Eiropas Parlamenta un Padomes Direktīvas 2009/147/EK (2) mērķis ir nodrošināt plašu savvaļas putnu un dzīvotņu aizsardzību.

(3) Direktīva 92/43/EEK un Direktīva 2009/147/EK veido noteikto dabas aizsardzības teritoriju ekoloģiskā tīkla – Natura 2000 – pamatu.

(4) Lai šo ekoloģisko tīklu popularizētu, tika izstrādāts logotips NATURA 2000, kuru 1996. gada 15. janvārī apstiprināja Dzīvotņu komiteja. Logotipa NATURA 2000 autortiesību īpašniece ir Eiropas Savienība.

(5) Komisija un dalībvalstis logotipu NATURA 2000 izmanto, lai identificētu Natura 2000 teritorijas un vairotu informētību par šo tīklu.

(6) Logotipa NATURA 2000 izmantošanu ir lietderīgi veicināt, lai informētu par priekšrocībām, ko Natura 2000 var sniegt vietējai ekonomikai, un veidotu jaunas partnerības starp teritoriju apsaimniekotājiem, zemes īpašniekiem un lietotājiem, vietējiem uzņēmumiem, vienlaikus uzlabojot izpratni par Natura 2000 tīklu un palielinot tam atbalstu. Tāpēc logotipa NATURA 2000 izmantošanai ir lietderīgi piešķirt bezmaksas licenci.

(7) Tomēr, lai nodrošinātu, ka logotips NATURA 2000 tiek izmantots tā, lai tas patiesi veicinātu Natura 2000 teritoriju saglabāšanas mērķu sasniegšanu un netiktu izmantots ļaunprātīgi, ir jānosaka logotipa NATURA 2000 izmantošanas nosacījumi,

IR NOLĒMUSI ŠĀDI.

Vienīgais pants Komisija licenci izmantot logotipu NATURA 2000 var piešķirt pēc dalībvalsts pieprasījuma saskaņā ar pielikumā izklāstīto licences līgumu.

Briselē, 2021. gada 4. jūnijā. Komisijas vārdā – Vides ģenerāldirektorāta ģenerāldirektore Florika FINK-HOOIJER

(1) OV L 206, 22.7.1992., 7. lpp.

(2) Eiropas Parlamenta un Padomes Direktīva 2009/147/EK (2009. gada 30. novembris) par savvaļas putnu aizsardzību (OV L 20, 26.1.2010., 7.lpp.).
(5)

Gada pārskati un pavaddokumenti, kuri attiecas uz Apvienotās Karalistes maksājumu aģentūrām “Department of Agriculture, Environment and Rural Affairs”, “The Scottish Government Rural Payments and Inspections Directorate”, “Welsh Government” and “Rural Payments Agency” ļauj Komisijai pieņemt lēmumu par iesniegto gada pārskatu pilnīgumu, pareizību un patiesumu.
(8)

Informācija un speciālās zināšanas par to, vai kāds notikums, kas saistīts ar kosmosu saistītajām sistēmām vai pakalpojumiem, rada apdraudējumu Savienībai, dalībvalstīm vai ar kosmosu saistītajām sistēmām un pakalpojumiem, Padomei un Savienības Augstajam pārstāvim ārlietās un drošības politikas jautājumos (“Augstais pārstāvis”) būtu jāsaņem no aģentūras vai no attiecīgās struktūras, kura attiecīgā gadījumā ir izraudzīta, lai pārraudzītu izveidotās sistēmas vai sniegtā pakalpojuma drošību kādā programmas komponentā, ievērojot Regulas (ES) 2021/696 34. panta 4. punktu (“ieceltā drošības pārraudzības struktūra”), vai no dalībvalstīm vai no Eiropas Komisijas. Turklāt šādu informāciju var sniegt arī trešās valstis.
PADOMES LĒMUMS (ES) 2021/465

(2021. gada 16. marts),

ar ko ieceļ Eiropas Ekonomikas un sociālo lietu komitejas locekli

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 300. panta 2. punktu un 302. pantu,

ņemot vērā Padomes Lēmumu (ES) 2019/853 (2019. gada 21. maijs), ar ko nosaka Eiropas Ekonomikas un sociālo lietu komitejas sastāvu (1),

ņemot vērā Čehijas Republikas priekšlikumu,

pēc apspriešanās ar Eiropas Komisiju,

tā kā:

(1) Eiropas Ekonomikas un sociālo lietu komitejas locekļu pilnvaru termiņš beidzās 2020. gada 20. septembrī.

(2) Padome 2020. gada 2. oktobrī pieņēma Lēmumu (ES) 2020/1392 (2), ar kuru laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekļus un ar kuru atceļ Padomes Lēmumu, ar ko tam pašam laikposmam ieceļ minētās komitejas locekļus,. Padome 2020. gada 22. oktobrī, 2020. gada 30. oktobrī un 2020. gada 13. novembrī pieņēma vēl trīs lēmumus, ar ko minētajam laikposmam ieceļ minētās komitejas locekļus (3). Viena Čehijas Republikai paredzētā Eiropas Ekonomikas un sociālo lietu komitejas locekļa vieta ir palikusi tukša, un tā ir jāaizpilda ar turpmāku lēmumu par iecelšanu amatā.

(3) Ar 2020. gada 7. decembra vēstuli Čehijas Republika apstiprināja Jaroslav UNGERMAN kunga kandidatūru iecelšanai par Eiropas Ekonomikas un sociālo lietu komitejas locekli laikposmam no 2020. gada 21. septembra līdz 2025. gada 20. septembrim. Minētais loceklis būtu jāieceļ uz atlikušo pilnvaru laiku, proti, līdz 2025. gada 20. septembrim,

IR PIEŅĒMUSI ŠO LĒMUMU.

1. pants Ar šo Jaroslav UNGERMAN kungs, Advisor and analyst specialized in economics and strategic planning, tiek iecelts par Eiropas Ekonomikas un sociālo lietu komitejas locekli uz atlikušo pilnvaru laiku, proti, līdz 2025. gada 20. septembrim.

2. pants Šis lēmums stājas spēkā tā pieņemšanas dienā.

Briselē, 2021. gada 16. martā Padomes vārdā – priekšsēdētāja A. P. ZACARIAS

(1) OV L 139, 27.5.2019., 15. lpp.

(2) Padomes Lēmums (ES) 2020/1392 (2020. gada 2. oktobris), ar kuru laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekļus un ar kuru atceļ un aizstāj Padomes Lēmumu, ar ko laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekļus, kas pieņemts 2020. gada 18. septembrī (OV L 322, 5.10.2020., 1. lpp.).

(3) Padomes Lēmums (ES) 2020/1555 (2020. gada 22. oktobris), ar ko laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekli (OV L 355, 26.10.2020., 1. lpp.), Padomes Lēmums (ES) 2020/1636 (2020. gada 30. oktobris), ar ko laikposmam no 2020. gada 21. septembra līdz 2025. gada 20. septembrim ieceļ Eiropas Ekonomikas un sociālo lietu komitejas locekli (OV L 369, 5.11.2020., 1. lpp.), un Padomes Lēmums (ES) 2020/1709 (2020. gada 13. novembris), ar ko laikposmam no 2020. gada 21. septembra līdz 2025. gada 20. septembrim ieceļ divus Eiropas Ekonomikas un sociālo lietu komitejas locekļus (OV L 385, 17.11.2020., 16. lpp.).
(3)

Konvencija par kājnieku mīnu izmantošanas, uzglabāšanas, ražošanas un nodošanas aizliegumu un to iznīcināšanu (“Konvencija”) stājās spēkā 1999. gada 1. martā. Tā ir vienīgais visaptverošais starptautiskais instruments, kas sniedz visaptverošu atbildi uz to, kā izbeigt ciešanas un upurus, ko rada kājnieku mīnas, tostarp aizliedzot to izmantošanu, uzglabāšanu, ražošanu, tirdzniecību un nodošanu un nodrošinot to iznīcināšanu, kā arī palīdzības sniegšanu cietušajiem. Kopš 2013. gada 1. jūnija visas dalībvalstis ir Konvencijas puses.
(6)

Rīkojuma projekta 2. pantā ir paredzēts, ka uzņēmējiem, izmantojot skaidri redzamu marķējumu, ir jāinformē patērētāji par to, ka tirgū laistajiem augļiem un dārzeņiem ir bijusi virsmapstrāde ar pesticīdiem, un jāsniedz skaidra informācija par to, kā pareizi rīkoties ar produktiem/izmantot tos, vajadzības gadījumā norādot, ka būtu jāizvairās no attiecīgo produktu mizas patēriņa.
(144)

Turklāt šāda veida ieguldījumi ir paredzēti ilgākam termiņam, salīdzinot, piemēram, ar ieguldījumiem augu aizsardzības pasākumu un minerālmēslu iegādes nodrošināšanai, kas ir jāveic katru gadu. Vienlaikus arī iznomātājs AS Tartu Agro guva labumu no šādiem ieguldījumiem, kas veicināja efektīvāku zemes izmantošanu. Komisija norāda, ka nomas līguma darbības laiks bija 25 gadi, tāpēc šie ieguldījumi lielā mērā deva labumu arī AS Tartu Agro, kas ir zemes lietotājs. Parasti lauksaimniecības zemes nosusināšana rada pievienoto vērtību ražošanai un ražotājam maksimāli palielina atdevi no izaudzētajiem kultūraugiem (27). Tas palielina ražas potenciālu, un tas savukārt nozīmē, ka labi nosusināta augsne palielina kultūraugu augšanas ātrumu. Meliorācijas sistēma arī samazina mainīgās ražošanas izmaksas, jo labi nosusinātai augsnei ir nepieciešams mazāk mēslojuma un pesticīdu. Turklāt labi nosusināta augsne ļauj efektīvāk izmantot lauksaimniecības tehniku, tādējādi samazinot, piemēram, dīzeļdegvielas patēriņu un attiecīgi ražotāja izmaksas. Tomēr Komisija atzīst, ka valsts tika atbrīvota no dažām (uzturēšanas) izmaksām, kas pretējā gadījumā tai būtu jāsedz kā zemes īpašniecei, vienlaikus gūstot labumu no iespējamās zemes vērtības palielināšanās. Tāpēc pretēji secinājumam lēmumā par procedūras sākšanu (sk. lēmuma par procedūras sākšanu 61. apsvērumu) Komisija uzskata, ka ieguldījumi meliorācijas sistēmā daļēji ir jāņem vērā kā valsts ieņēmumi. Ņemot vērā iepriekš minētos argumentus, Komisija secina, ka, pievienojot ministrijas ienākumiem no nomas pusi no ieguldījumiem meliorācijas sistēmā, tiek atainots konservatīvs aprēķins par ministrijas papildu ienākumiem no nomas. Jo īpaši tāpēc, ka kopumā no šiem ieguldījumiem lielāko labumu guva AS Tartu Agro un ieguldījumu apmērs pārsniedza likumā noteikto. Pamatojoties uz iepriekš minēto, puse no ikgadējiem ieguldījumiem ir jāuzskata par daļu no ministrijas ienākumiem no nomas.
(7)

Pēc tam, kad beidzies pārejas periods, kas noteikts Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (6), no 2021. gada uz lidojumiem no, uz un starp Apvienotajā Karalistē esošajiem lidlaukiem neattiecas ziņošanas un atbilstības pienākumi saskaņā ES ETS, ievērojot Direktīvas 2003/87/EK 28.a panta 1. punktā noteikto pagaidu atkāpi.
—

Andres JAADLA kungs, Representative of a local body with political accountability to an elected Assembly: Rakvere City Council;
(2)

Eurostat2021. gada 17. novembrī paziņoja, ka inflācijas līmenis laikposmā no 2020. gada oktobra līdz 2021. gada oktobrim ir bijis 4,4 %. Jaunās summas, kuras izriet no korekcijas, kas jāveic, lai ņemtu vērā minēto inflācijas līmeni, būtu jāpiemēro no 2022. gada 1. janvāra un Īstenošanas noteikumi būtu attiecīgi jāgroza.
PIELIKUMS

Lēmuma (KĀDP) 2015/1333 I pielikumā un III pielikumā iekļautajam sarakstam pievieno šādu personu:

“29. Vārds, uzvārds: 1: Osama 2: Al Kuni 3: Ibrahim 4: nav informācijas.

Tituls: Al Nasr aizturēšanas centra vadītājs Zawiyah pilsētā. Nodarbošanās: nav informācijas. Dzimšanas datums:1976. gada 4. aprīlis. Dzimšanas vieta: Tripoli, Lībija. Identifikācijai pietiekami citi vārdi: a) Osama Milad b) Osama al-Milad c) Osama Zawiya d) Osama Zawiyah e) Osama al Kuni. Identifikācijai nepietiekami citi vārdi: nav informācijas. Valstspiederība: Lībija. Pases Nr.: nav informācijas. Valsts identifikācijas Nr.: nav informācijas. Adrese: Zawiyah, Lībija. Iekļauts sarakstā:2021. gada 25. oktobrī. Cita informācija: Kā Al Nasr aizturēšanas centra faktiskais vadītājs attiecīgā persona ir tieši un/vai ar tās padoto starpniecību iesaistījusies darbībās, ar ko tiek pārkāptas piemērojamās starptautiskās cilvēktiesības, vai darbībās, kuras uzskatāmas par cilvēktiesību pārkāpumiem Lībijā, vai arī ir sniegusi atbalstu šādu darbību veikšanai. Attiecīgā persona ir rīkojusies divu tādu sarakstā iekļautu personu interesēs vai to vārdā, vai to vadībā, kuras ir cieši saistītas ar cilvēku tirdzniecības darbībām Zawiyah tīklā, proti, Mohamed Kashlaf (LYi.025) un Abdulrahman al Milad (LYi.026). Iekļauts sarakstā saskaņā ar Rezolūcijas 1970 15. un 17. punktu (ceļošanas aizliegums, līdzekļu iesaldēšana).

Iekļauts sarakstā saskaņā ar Rezolūcijas 2213 (2015) 11. punkta a) apakšpunktu, 11. punkta f) apakšpunktu; Rezolūcijas 2441 (2018) 11. punktu.

Papildinformācija

Kā Al Nasr aizturēšanas centra faktiskais vadītājs attiecīgā persona ir tieši un/vai ar tās padoto starpniecību iesaistījusies darbībās, ar ko tiek pārkāptas piemērojamās starptautiskās cilvēktiesības, vai darbībās, kuras uzskatāmas par cilvēktiesību pārkāpumiem Lībijā, vai arī ir sniegusi atbalstu šādu darbību veikšanai. Attiecīgā persona ir rīkojusies divu tādu sarakstā iekļautu personu interesēs vai to vārdā, vai to vadībā, kuras ir cieši saistītas ar cilvēku tirdzniecības darbībām Zawiyah tīklā, proti, Mohamed Kashlaf (LYi.025) un Abdulrahman al Milad (LYi.026). Gadiem ilgi Al Nasr aizturēšanas centrs Zawiyah pilsētā ir izcelts publiski un konfidenciālos ziņojumos, kuros aprakstīts migrantu un patvēruma meklētāju smagais stāvoklis Lībijā, cita starpā arī spīdzināšana, seksuāla un ar dzimumu saistīta vardarbība un cilvēku tirdzniecība. Humānās palīdzības organizācijas un cilvēku tirdzniecības upuri ir konsekventi identificējuši attiecīgo personu kā aizturēšanas centra faktisko vadītāju. Trīs personām, kas bija strādājušas Al Nasr aizturēšanas centrā, tika piespriesti cietumsodi par migrantu spīdzināšanu aizturēšanas centrā.”
(5)

Turklāt Eiropas Banku iestāde (EBI) ir atcēlusi EBI 2015. gada 23. septembra lēmumu par pārskatiem, ko kompetentās iestādes sniedz EBI (EBA Decision of 23 September 2015 on reporting of competent authorities to the EBA (EBA/DC/2015/130)) (8), un aizstājusi to ar EBI 2020. gada 5. jūnija lēmumu par uzraudzības pārskatiem, ko kompetentās iestādes sniedz EBI (EBA Decision of 5 June 2020 concerning supervisory reporting by competent authorities to the EBA (EBA/DC/2020/334)) (9). Minētajā lēmumā paredzēts, ka kompetentajām iestādēm, tostarp ECB, jāiesniedz uzraudzības un finanšu pārskatu dati arī EBI. Šajā nolūkā EBI Lēmumā EBA/DC/2020/334 noteikti datumi, līdz kuriem kompetentajām iestādēm jāiesniedz minētie dati EBI.
“36.

Nizar AL-ASSAD (jeb al-Asad, Assad, Asad, Assaad, Asaad, Al-Assaad) ( اسعد, الاسعد,الاسد;نزار)

Dzimšanas datums: 1948. gada 2. marts vai 1948. gada 23. marts vai 1948. gada marts); Valstspiederības: Sīrijas, Libānas un Kanādas; Sīrijas pases Nr. 011090258; Libānas pases Nr. RL0003434; Kanādas pases Nr. AG629220; Dzimums: vīrietis

Svarīgs Sīrijas uzņēmējs, kuram ir ciešas saites ar režīmu. Saistīts ar Assad un Makhlouf ģimenēm. Viņš pats piedalās Sīrijas režīmā un gūst labumu no tā vai kaut kā citādi to atbalsta. Svarīgs ieguldītājs naftas nozarē; uzņēmuma Lead Contracting & Trading Ltd dibinātājs un vadītājs.
(12)

Tāpēc no Eiropas Savienības Oficiālā Vēstneša C sērijas ir jāatsauc atsauces uz saskaņoto standartu EN 469:2005, kas grozīts ar EN 469:2005/A1:2006 un labots ar EN 469:2005/AC:2006, EN 1149-5:2008, EN 13595-1:2002, EN 13595-3:2002, EN 1150:1999, EN 13356:2001 un EN ISO 27065:2017, ņemot vērā to, ka minētie standarti ir pārskatīti.
(2)

Saskaņā ar datiem, kas savākti Eiropas projektā “Jaunu infekcijas slimību ierobežošana salamandru populācijās nolūkā novērst Eiropas bioloģiskās daudzveidības mazināšanos” (Mitigating a new infectious disease in salamanders to counteract the loss of European biodiversity) (2) un pēc minētā projekta, inficēšanās ar Bsal ir notikusi Beļģijā, Vācijā, Nīderlandē, Apvienotajā Karalistē un Spānijā gan turēto, gan savvaļas salamandru populācijās. Valda uzskats, ka Bsal ir cēlusies Austrumāzijā un tur ir plaši izplatīta un ka tā ir endēmiska vismaz Japānā, Taizemē un Vjetnamā. Tajā pašā laikā trūkst informācijas par tās izplatību citās Savienības daļās un pasaulē. Tirdzniecība ar salamandrām, kas ir inficētas vai šo sēnīti pārnēsā, veicina Bsal izplatīšanos, un šī slimība rada nopietnu risku bioloģiskajai daudzveidībai teritorijās, ko tā kolonizējusi.
(16)

Būdama valsts, kas ir izstājusies no Savienības, Apvienotā Karaliste attiecībā uz Savienību ir atšķirīgā un ārkārtas situācijā salīdzinājumā ar citām trešām valstīm, ar kurām Savienība ir risinājusi sarunas un noslēgusi nolīgumus. Saskaņā ar Izstāšanās līgumu pārejas periodā Savienības tiesību akti ir piemērojami Apvienotajai Karalistei un tās teritorijā, un minētā perioda beigās pamats sadarbībai ar Savienības dalībvalstīm līdz ar to ir ļoti augstā līmenī, jo īpaši iekšējā tirgus, kopējās zivsaimniecības politikas un brīvības, drošības un tiesiskuma jomās. Pārejas periods beigsies 2020. gada 31. decembrī – dienā, pēc kuras noteikumi par citiem Izstāšanās līgumā paredzētiem atdalīšanās jautājumiem reglamentēs šādas sadarbības gludu slēgšanu vairākās jomās. Ja Nolīgumi nestāsies spēkā no 2021. gada 1. janvāra, sadarbība starp Savienību un Apvienoto Karalisti samazināsies līdz tādai pakāpei, kas nav ne vēlama, ne arī atbilst Savienības interesēm, radot traucējumus Savienības un Apvienotās Karalistes attiecībās. Šādus traucējumus var ierobežot, Nolīgumus piemērojot provizoriski.
(20)

Ņemot vērā to, ka šīs regulas mērķi, proti, atbalstīt to partneru ekonomikas, kuru maksājumu bilances un fiskālais stāvoklis Covid-19 pandēmijas rezultātā pašlaik ir novājināts un strauji pasliktinās, ekonomikai virzoties uz recesiju, nevar pietiekami labi sasniegt atsevišķās dalībvalstīs, bet ierosinātās darbības mēroga un iedarbības dēļ to var labāk sasniegt Savienības līmenī, Savienība var pieņemt pasākumus saskaņā ar Līguma par Eiropas Savienību (LES) 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā regulā paredz vienīgi tos pasākumus, kas ir vajadzīgi minētā mērķa sasniegšanai.
PADOMES LĒMUMS (ES) 2020/2141

(2020. gada 15. decembris)

par nostāju, kas Eiropas Savienības vārdā jāieņem Apvienotajā komitejā, kura izveidota ar Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Moldovas Republiku, no otras puses, attiecībā uz Apvienotās komitejas reglamenta pieņemšanu

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 9. punktu,

ņemot vērā Eiropas Komisijas priekšlikumu,

tā kā:

(1) Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Moldovas Republiku, no otras puses (1) (“nolīgums”), Savienība noslēdza ar Padomes Lēmumu (ES) 2020/951 (2), un nolīgums stājās spēkā 2020. gada 2. augustā.

(2) Ar nolīguma 22. pantu ir izveidota Apvienotā komiteja, kuru veido pušu pārstāvji (“Apvienotā komiteja”) un kuras uzdevums ir nodrošināt nolīguma pārvaldību un pareizu īstenošanu.

(3) Nolīguma 22. panta 3. punkts paredz, ka Apvienotajai komitejai ir jāpieņem savs reglaments.

(4) Lai nodrošinātu nolīguma pareizu īstenošanu, būtu jāpieņem Apvienotās komitejas reglaments.

(5) Ir lietderīgi noteikt nostāju, kas Savienības vārdā ir jāieņem Apvienotās komitejas pirmajā sanāksmē, jo Apvienotās komitejas lēmums, ar ko pieņem tās reglamentu, radīs juridiskas sekas Savienībai. Savienības nostājas Apvienotajā komitejā pamatā vajadzētu būt Apvienotās komitejas lēmuma projektam,

IR PIEŅĒMUSI ŠO LĒMUMU.

1. pants 1. Nostājas, kas Savienības vārdā ir jāieņem ar Kopējās aviācijas telpas nolīguma starp Eiropas Savienību un tās dalībvalstīm, no vienas puses, un Moldovas Republiku, no otras puses, 22. pantu izveidotās Apvienotās komitejas pirmajā sanāksmē attiecībā uz Apvienotās komitejas reglamenta pieņemšanu, pamatā ir Apvienotās komitejas lēmuma projekts (3). 2. Savienības pārstāvji Apvienotajā komitejā par nelielām izmaiņām Apvienotās komitejas lēmuma projektā var vienoties bez Padomes papildu lēmuma.

2. pants Šis lēmums stājas spēkā tā pieņemšanas dienā.

Briselē, 2020. gada 15. decembrī Padomes vārdā – priekšsēdētāja J. KLOECKNER

(1) OV L 292, 20.10.2012., 3. lpp.

(2) Padomes Lēmums (ES) 2020/951 (2020. gada 26. jūnijs) par to, lai Savienības vārdā noslēgtu Kopējās aviācijas telpas nolīgumu starp Eiropas Savienību un tās dalībvalstīm, no vienas puses, un Moldovas Republiku, no otras puses (OV L 212, 3.7.2020., 8. lpp.).

(3) Skatīt dokumentu ST 13515/20 http://register.consilium.europa.eu.
(5)

Savienības vārdā būtu jāiesniedz priekšlikums grozīt konvencijas IV pielikumu, lai tajā tiktu iekļauts vispārīgs ievads, kurā būtu skaidri nošķirti termini “nerekuperācija” un “rekuperācija”; tiktu precizēts, ka ir aptvertas visas atkritumu aizvākšanas operācijas, kas praksē notiek vai varētu notikt, neatkarīgi no to juridiskā statusa un neatkarīgi no tā, vai tās tiek uzskatītas par videi nekaitīgām, un ka ir aptvertas arī operācijas, kas notiek pirms atkritumu nodošanas citām operācijām; tiktu iekļauti virsraksti un ievadteksti, kuros būtu paskaidrots, ko nozīmē “nerekuperācijas operācijas” (IV pielikuma A nodaļa) un “rekuperācijas operācijas” (IV pielikuma B nodaļa); tiktu atjaunināti un precizēti operāciju apraksti atbilstīgi zinātnes, tehnikas un citai attīstībai, kas notikusi kopš konvencijas pieņemšanas 1989. gadā; un ar visaptverošu noteikumu ieviešanu tiktu nodrošināts, ka konvencijas prasības aptver visas operācijas, kas nav konkrēti minētas.
(5)

“Tradicionālais” rums, ko pārdod kontinentālajā Francijā, parasti ir sapildīts lielākās pudelēs (36 % ruma tiek pārdots 1 litra pudelēs) un ar augstāku alkohola saturu (no 40° līdz 59°) nekā konkurējošie produkti uz ruma bāzes, ko parasti pārdod 0,7 litru pudelēs ar spirta saturu 37,5°. Lielāks spirta saturs savukārt rada augstākus akcīzes nodokļus, lielāku cotisation sur les boissons alcooliques (arī saukts “vignette sécurité sociale”) (VSS) un arī augstāku pievienotās vērtības nodokli (PVN) par pārdoto litru ruma. Tādējādi samazinātā akcīzes nodokļa likme, kas nav zemāka par 50 % no standarta valsts akcīzes nodokļa likmes alkoholam, joprojām ir proporcionāla kumulatīvajām papildu izmaksām, kas rodas no augstākām ražošanas izmaksām, augstāka akcīzes nodokļa, VSS un PVN.
(3)

Padome 2018. gada 19. novembrī pieņēma ES stratēģiju pret nelikumīgiem šaujamieročiem, kājnieku ieročiem un vieglajiem ieročiem un to munīciju (“Ieroču drošība un iedzīvotāju aizsardzība”). Minētās stratēģijas galvenais mērķis ir pilnībā un efektīvi īstenot Apvienoto Nāciju organizācijas (ANO) 2001. gada Rīcības programmu par kājnieku ieroču un vieglo ieroču nelikumīgas tirdzniecības novēršanu, apkarošanu un izskaušanu visos aspektos. Stratēģijā noteikts, ka Savienība turpinās veicināt atbildīgu un efektīvu ieroču eksporta kontroli un atbalstīt Ieroču tirdzniecības līguma vispārējo piemērošanu un īstenošanu. Stratēģijā arī noteikts, ka Savienība turpinās sniegt atbalstu Āfrikas Savienībai un attiecīgām reģionālām ekonomiskajām kopienām to centienos, kas vērsti pret kājnieku ieroču un vieglo ieroču un to munīcijas nelikumīgu tirdzniecību.
c)

lai gan tiesa, ka uzskaites sistēma ļāva veikt uzskaiti tikai par vienu izcelsmi katrai velosipēda daļai neatkarīgi no tā, vai to varēja iegūt no vairākiem piegādātājiem un tai varēja būt dažādas izcelsmes, Regulā (EK) Nr. 88/97 nav precizēts, ka nepieciešama uzskaites sistēma, kurā iespējams reģistrēt šādu informāciju;
(5)

Turklāt iestādes ir ieviesušas shēmu, ar ko atbalsta uzņēmumus, kuriem nācies pilnībā apturēt darbību, un kas nodrošina algu kompensāciju 90 % to uzņēmumu darbinieku, kuri ir spiesti apturēt savu darbību, ar nosacījumu, ka tiek saglabātas darbvietas. Kompensācija sedz 60 % no darbinieka algas vai 60 % no darbinieka sociālās apdrošināšanas vienībām, kas nopelnītas 2018. gadā (2019. gadā par periodu no 2020. gada jūlija līdz augustam), atkarībā no tā, kura summa ir lielāka. Kompensācijas apmērs ir no, maksimums, 1 214 EUR līdz, minimums, 360 EUR mēnesī.